พระพุทธศาสนาจำแนกคนออกเป็นกี่ประเภทและอะไรบ้าง
พระพุทธเจ้าองค์พระศาสดาแห่งศาสนาพุทธได้ทรงจำแนกบุคคลไว้ตามบัว 4 เหล่าดังนี้
- บัวประเภทที่ ๑ ดอกบัวที่พ้นน้ำแล้ว รอแสงพระอาทิตย์จะบานวันนี้ หมายถึง อุคฆฏิตัญญู คือ พวกที่มีสติปัญญาฉลาดเฉลียว เมื่อได้ฟังธรรมก็สามารถรู้และเข้าใจในเวลาอันรวดเร็ว
- บัวประเภทที่ ๒ ดอกบัวที่ปริ่มน้ำ จะบานวันพรุ่งนี้ หมายถึง วิปจิตัญญู คือ พวกที่มีสติปัญญาปานกลาง เมื่อได้ฟังธรรมแล้วพิจารณาตามและได้รับการอบรมฝึกฝนเพิ่มเติมจะสามารถรู้และเข้าใจได้ในเวลาอันไม่ช้า
- บัวประเภทที่ ๓ ดอกบัวที่อยู่ใต้น้ำ ยังอีก ๓ วันจึงจะบาน หมายถึง เนยยะ คือ พวกที่มีสติปัญญาน้อย เมื่อได้ฟังธรรมแล้วพิจารณาตามและได้รับการอบรมฝึกฝนเพิ่มอยู่เสมอ ในที่สุดก็สามารถรู้และเข้าใจได้ในวันหนึ่งข้างหน้า
- บัวประเภทที่ ๔ ดอกบัวที่เพิ่งงอกใหม่จากเหง้าในน้ำ จะยังไม่พ้นภัยจากเต่าและปลา หมายถึง  ปทปรมะ คือ พวกที่ไร้สติปัญญ ไร้ซึ่งความเพียร เปรียบได้กับดอกบัวที่จมอยู่ในโคลนตมใต้น้ำ